Aalborgbibliotekerne inviterer til oktoberfest med fokus på det tyske kulturliv, og smagsprøver på godt øl. Det sker fredag d. 5. oktober på Hovedbiblioteket i Aalborg.

Aktuelle bogudgivelser Der er liv og grøde i det tyske kulturliv. Derfor fortæller vi om nogle af de mange aktuelle og spændende bogudgivelser, der fuldt ud kan matche film som "De andres liv" og "Good Bye Lenin!".  Vi giver et godt alternativ til de læsehungrende, nu hvor oktobers mørke kommer listende. Bogcafé På vores bogcaféer hylder vi glæden ved at dele gode læseoplevelser. Vi serverer smagsprøver på gode romaner og præsenterer hver gang et overraskende indslag som appetitvækker til det aktuelle tema. Øl serveres Hofbräuhaus er det ikke, men; oktober og øl hører uigenkaldeligt sammen, når man taler om Tyskland. Derfor serverer H. J. Hansen denne gang smagsprøver på gode tyske øl. Nordjyllands Kunstmuseum I forbindelse med bogcaféen udstiller Nordjyllands Kunstmuseum, Bibliotek & Arkiv bøger om tysk kunst. Læs mere Læs mere om den nye sæson af bogcaféer på vores hjemmeside www.aalborgbibliotekerne.dk eller få en folder på dit nærmeste bibliotek. Husk: Bøger skal ses på biblioteket!